દેશના ખેડૂતોને તેમણે ઉગાડેલા પાકના ઊંચા ભાવ મળી રહે તે હેતુથી સરકારે ઈલેક્ટ્રાનિક નેશનલ એગ્રિકલ્ચર માર્કેટ (ઈ-નામ) નામે એક નવી બજાર પદ્ધતિની રચના એપ્રિલ-ર૦૧૬માં કરી હતી. આ યોજના ‘ડિજિટલ ઈન્ડિયા’નો એક ભાગ છે. એટલે કે સરકાર કૃષિ ક્ષેત્રને ઓનલાઈન કરવા આગળ વધી રહી છે. જોકે સરકારનો આ પ્રયાસ સફળ થવા અંગે શંકા સેવાઈ રહી છે. આ યોજના કૃષિ સુધારણા માટે એક મોટું અને આવકારદાયક પગલું છે, પરંતુ તેનો અમલ એક સૌથી મોટો પ્રશ્ન છે.